
	ACTA 


	Expedient núm.: 
	Òrgan col·legiat: 

	JGL/2022/3 
	La Junta de Govern Local 


	DADES DE CELEBRACIÓ DE LA SESSIÓ 

	Tipus de convocatòria 
	ordinària

	Data 
	17 de gener de 2022 

	Durada 
	des de les 19.00 fins a les 20.45 hores 

	Lloc 
	saló de sessions de la casa consistorial 

	Presidida per 
	Judit Gisbert i Ester 

	Secretària actal. 
	Immaculada Jané i Viñals 


	ASSISTÈNCIA DELS MEMBRES DE LA JUNTA DE GOVERN LOCAL

	Nom i cognoms
	Càrrec
	Assisteix

	Judit Gisbert i Ester
	alcaldessa presidenta
	Sí

	Ramon Montaner i Viladrich
	1r tinent d’alcaldia
	Sí

	Ramon Xandri i Solé
	2n tinent d’alcaldia
	Sí

	Rosó Barrera i Call
	3a tinenta d’alcaldia
	Sí

	M. Isabel Roca i Guitart
	4a tinenta d’alcaldia
	Sí


Una vegada verificada per la secretària actal. la constitució vàlida de l’òrgan, la presidenta obre la sessió, procedint a la deliberació sobre els assumptes inclosos en l’ordre del dia.
	A) PART RESOLUTIVA 


	Aprovació de l'acta de la sessió anterior

	Favorable
	Tipus de votació: unanimitat

	Es dona compte de l'acta JGL/2022/2 de la Junta de Govern Local de la sessió duta a terme el dia 10 de gener de 2022, presentada a la consideració dels membres de la Junta i en no presentar-se cap consideració queda aprovada per unanimitat dels seus membres.


ACTIVITATS AMBIENTALS
	Expedient 2086/2021. Proposta resolució – obertura d’una activitat de bar (exp. AA 709)

	Favorable
	Tipus de votació: unanimitat

	Vista la sol·licitud que es tramita a instància de llicència municipal d’obertura per a una activitat de bar;
Considerant el que disposa la Llei 20/2009, de 4 de desembre, de prevenció i control ambiental de les activitats, el Decret 112/2010, de 31 d’agost, pel qual s’aprova el Reglament d’espectacles públics i activitats recreatives, la Llei 16/2015, del 21 de juliol, de simplificació de l'activitat administrativa de l'Administració de la Generalitat i dels governs locals de Catalunya i d'impuls de l'activitat econòmica, la Llei 18/2020, de 28 de desembre, de facilitació de l’activitat econòmica i la Taxa per la prestació dels serveis d’intervenció administrativa en l’activitat dels ciutadans i les empreses;
Vist l'informe emès pels Serveis Tècnics Municipals, de data 13 de gener de 2022;
A proposta del regidor delegat de Medi ambient,
La Junta de Govern Local, en virtut de les facultats que té delegades per decret d’Alcaldia 339/2021, de 4 d’octubre, i per unanimitat dels assistents, acorda:
1. Prendre la proposta de resolució que es detalla tot seguit:
A. Concedir la llicència municipal d’obertura per a una activitat de bar (Annex III, exp. AA 709), condicionada a que, prèviament a l’inici de l’activitat, caldrà aportar un certificat tècnic acreditatiu del compliment dels requisits normatius; el certificat tècnic s’ha de formalitzar en model normalitzat de la Llei de Facilitació. L’ocupació màxima del local serà de 50 persones. A la presentació de la certificació final de l’activitat caldrà acreditar la inscripció de les diferents instal·lacions (baixa tensió, gas, Instal·lacions tèrmiques, etc...).
B. Legitimar el titular per a l'execució de les obres i/o instal·lacions relatives a l'obertura, ampliació, modificació o reforma de l'establiment o realització de l'activitat a què es refereix.
C. Una vegada executades les obres i/o instal·lacions, requerir al titular de la llicència que ho comuniqui per escrit a l'Ajuntament de Solsona i acrediti amb un certificat expedit pel tècnic redactor, degudament visat pel col·legi corresponent, que aquestes actuacions s'han efectuat amb subjecció estricta a la llicència concedida i condicions imposades. També cal adjuntar-hi els comprovants i les autoritzacions o certificats necessaris des del punt de vista de seguretat industrial i sanitària i el comprovant conforme el titular està donat d'alta fiscalment per exercir l'activitat.
D. Notificar aquests acords a la persona sol·licitant de la llicència i a aquelles que hagin comparegut en l'expedient i adjuntar una còpia segellada del projecte tècnic al peticionari.
2. Notificar aquesta proposta de resolució al sol·licitant de la llicència i a totes les persones que hagin comparegut en l’expedient, i atorgar-los un termini de deu dies amb la finalitat que puguin al·legar allò que estimin pertinent.


	Expedient AA 547. Canvi de nom llicència activitat bar amb ambient musical 

	Favorable
	Tipus de votació: unanimitat

	Vista la sol·licitud de canvi de nom de la llicència municipal d’obertura per a l’activitat de bar amb ambient musical al carrer de la Bòfia, que actualment va a nom d’un ciutadà i que disposa de llicència municipal d’obertura per acord de la Junta de Govern Local de data 10 de novembre de 2008, (exp. AA 547);
Considerant el que disposa la Llei 20/2009, de 4 de desembre, de prevenció i control ambiental de les activitats, el Decret 112/2010, de 31 d’agost, pel qual s’aprova el Reglament d’espectacles públics i activitats recreatives i la Taxa per la prestació dels serveis d’intervenció administrativa en l’activitat dels ciutadans i les empreses;
Vista la certificació tècnica aportada per al canvi de titularitat amb data 17 de novembre de 2021;
A proposta del regidor delegat de Medi Ambient,
La Junta de Govern Local, en virtut de les facultats que té delegades per decret d’Alcaldia 339/2021, de 4 d’octubre, i per unanimitat dels assistents, acorda concedir el canvi de nom sol·licitat.


	Expedient AA 627. Canvi de nom llicència activitat bar 

	Favorable
	Tipus de votació: unanimitat

	Vista la sol·licitud de canvi de nom de la llicència municipal d’obertura de l’activitat de bar, que actualment figura a nom d’un ciutadà, i que disposa de llicència per a l’activitat per acord de la Junta de Govern Local de data 17 de juny de 2013 (exp. AA 627);
Considerant el que disposa la Llei 20/2009, de 4 de desembre, de prevenció i control ambiental de les activitats, el Decret 112/2010, de 31 d’agost, pel qual s’aprova el Reglament d’espectacles públics i activitats recreatives i la Taxa per la prestació dels serveis d’intervenció administrativa en l’activitat dels ciutadans i les empreses;
A proposta del regidor delegat de Medi Ambient,
La Junta de Govern Local, en virtut de les facultats que té delegades per decret d’Alcaldia 339/2021, de 4 d’octubre, i per unanimitat dels assistents, acorda concedir el canvi de nom sol·licitat.


	Expedient 65/2022. Canvi de nom llicència activitat bar (exp. AA 670)

	Favorable
	Tipus de votació: unanimitat

	Vista la sol·licitud de canvi de nom de la llicència municipal d’obertura per a l’activitat de bar, que actualment figura a un nom, i que disposa de llicència per a l’activitat per acord de la Junta de Govern Local de data 9 d’abril de 2018 (exp. AA 670);
Considerant el que disposa la Llei 20/2009, de 4 de desembre, de prevenció i control ambiental de les activitats, el Decret 112/2010, de 31 d’agost, pel qual s’aprova el Reglament d’espectacles públics i activitats recreatives i la Taxa per la prestació dels serveis d’intervenció administrativa en l’activitat dels ciutadans i les empreses;
A proposta del regidor delegat de Medi Ambient,
La Junta de Govern Local, en virtut de les facultats que té delegades per decret d’Alcaldia 339/2021, de 4 d’octubre, i per unanimitat dels assistents, acorda cedir el canvi de nom sol·licitat.


ACTIVITATS INNÒCUES
	Expedient 1722/2020. Règim de comunicació – comerç al detall i reparació de telefonia mòbil i electrònica

	Favorable
	Tipus de votació: unanimitat

	El regidor delegat de Medi Ambient, Ramon Montaner i Viladrich, informa que s’ha tramitat l’expedient d’activitat innòcua en règim de comunicació d’acord amb el que preveu l’ordenança núm. 6, titulada Taxa per la prestació de serveis d’intervenció administrativa en l’activitat dels ciutadans i les empreses a través del sotmetiment a llicència prèvia, comunicació prèvia o declaració responsable i pels controls posteriors a l’inici de les activitats, publicada al BOP de Lleida núm. 182, de 24 de desembre de 2011, i que es detalla a continuació:
Expedient: AI 19/2020
Activitat: comerç al detall i reparació de telefonia mòbil i electrònica
Registre d’entrada: 2022-E-RC-124, de 17 de gener
Resolució: 17 de gener de 2022.


AFERS SOCIALS
	Expedient 49/2022. Sol·licitud targeta d’aparcament per a persones amb discapacitat

	Favorable
	Tipus de votació: unanimitat

	Vista la sol·licitud en què es demana una targeta d’aparcament individual per a persones amb discapacitat;
Vist l’article 7 del Decret 97/2002, de 5 de març, del Departament de Benestar Social de la Generalitat de Catalunya, publicat al DOGC el dia 25 de març de 2002;
A proposta del regidor delegat d'Afers socials,
La Junta de Govern Local, en virtut de les facultats que té delegades per decret d’Alcaldia 339/2021, de 4 d'octubre, i per unanimitat dels assistents, acorda autoritzar al sol·licitant la targeta d’aparcament individual.


CEMENTIRI
	Expedient 37/2022. Concessió de dret funerari d’un columbari 

	Favorable
	Tipus de votació: unanimitat

	Vista la sol·licitud de concessió de dret funerari d’un columbari del cementiri municipal de Solsona i que figuri a nom de la sol·licitant;
A proposta del regidor delegat de Serveis funeraris,
La Junta de Govern Local, en virtut de les facultats que té delegades per decret d’Alcaldia 339/2021, de 4 d’octubre, i per unanimitat dels assistents, acorda concedir el dret funerari sol·licitat, un cop pagada la taxa establerta a l'ordenança corresponent. La quota tributària per la concessió d’un columbari ascendeix a 425,00 €.


	Expedient 42/2022. Lloguer de dret funerari d’un nínxol 

	Favorable
	Tipus de votació: unanimitat

	Vista la sol·licitud en què es demana el lloguer de dret funerari d’un nínxol del cementiri municipal de Solsona;
A proposta del regidor delegat de Serveis funeraris,
La Junta de Govern Local, en virtut de les facultats que té delegades per decret d’Alcaldia 339/2021, de 4 d'octubre, i per unanimitat dels assistents, acorda concedir el lloguer sol·licitat per un termini de 5 anys, un cop pagada la taxa establerta a l'ordenança corresponent. La taxa pel lloguer d'un nínxol, per un termini de 5 anys, ascendeix a 269,00 €.


	Expedient 45/2022. Lloguer de dret funerari d’un nínxol 

	Favorable
	Tipus de votació: unanimitat

	Vista la sol·licitud en què es demana el lloguer de dret funerari d’un nínxol del cementiri municipal de Solsona;
A proposta del regidor delegat de Serveis funeraris,
La Junta de Govern Local, en virtut de les facultats que té delegades per decret d’Alcaldia 339/2021, de 4 d'octubre, i per unanimitat dels assistents, acorda concedir el lloguer sol·licitat per un termini de 5 anys, un cop pagada la taxa establerta a l'ordenança corresponent. La taxa pel lloguer d'un nínxol, per un termini de 5 anys, ascendeix a 269,00 €.


CONVENIS
	Expedient 24/2022. Conveni de col·laboració amb Hermes Comunicacions, SA, en relació al projecte de comunicació multimèdia "Les ciutats són capitals"

	Favorable
	Tipus de votació: unanimitat

	Es dona compte del conveni de col·laboració entre Hermes Comunicacions, SA i l'Ajuntament de Solsona, en relació al projecte de comunicació multimèdia "Les ciutats són capitals" i que es transcriu tot seguit:
"Conveni de col·laboració
Hermes Comunicacions, SA – Ajuntament de Solsona
Reunits
D’una part, la senyora Judit Gisbert i Ester, major d’edat, en nom i representació de l’Ajuntament de Solsona, d’ara endavant Ajuntament, i amb domicili social a Solsona, al carrer del Castell, 20, que actua en aquest acte com a alcaldessa presidenta del municipi de Solsona.
De l’altra part, el senyor Joan Vall i Clara, major d’edat, com a administrador únic d’Hermes Comunicacions, SA, d’ara endavant Hermes, i domicili al carrer de Güell, de Girona.
Tots dos es reconeixen capacitat legal per contractar i obligar-se i, posats prèviament d’acord,
Manifesten
I. Que l’Ajuntament té interès que les seves activitats i les dels ciutadans tinguin presència en els diferents mitjans de l’empresa Hermes i en poder gaudir dels avantatges que dóna el projecte de comunicació multimèdia “Les ciutats són capitals”, clarament orientat a posar en valor els municipis i el municipalisme.
II. Que Hermes inclou en aquest nou projecte la possibilitat, segons les necessitats de l’Ajuntament, de fer la comunicació sobre tots els productes d’Hermes i els associats: els diaris El Punt Avui i L’Esportiu, el setmanari L’Econòmic i les webs de tots ells.
Per això ambdues parts estan d’acord a establir el present conveni, segons les següents
Clàusules
Primera. La vigència del present conveni serà per un any, del 25 de gener del 2022 al 24 de gener del 2023, i es renovarà automàticament per anualitats senceres si les parts no acorden explícitament el contrari en el decurs del darrer mes de vigència del contracte. L’Ajuntament es compromet a invertir la quantitat anual de mil sis-cents euros amb quatre cèntims (1.600,04 €), IVA inclòs.
Segona. Hermes posa a disposició de l’Ajuntament:
Publicitat en paper per valor tarifa de 4.000,00 € (IVA no inclòs). Publicació de tots els edictes sense càrrec. 1 subscripció en paper i digital a El Punt Avui. 4.000 impressions a la web.
Tercera. L’Ajuntament podrà disposar dels espais i contraprestacions anteriorment descrits en les dates que consideri oportunes i segons les seves necessitats dins el termini de vigència d’aquest conveni.
Quarta. L’Ajuntament té dret a cedir els espais a organitzacions i associacions del municipi.
Cinquena. Hermes ha creat l’adreça de correu electrònica: convenis@elpuntavui.cat que és l’adreça de comunicació per gestionar les reserves d’anuncis, així com altres peticions relacionades amb el present conveni.
Sisena. L’import d’aquest conveni es facturarà segons el següent detall:
Hermes girarà en la data de la signatura, una factura de cinc-cents disset euros amb seixanta cèntims (517,60 €, IVA inclòs) en concepte de subscripció al diari El Punt Avui.
Hermes facturarà, els mesos de març, juny, setembre i desembre, el dia 30 de cada mes, la quantitat de dos-cents setanta euros amb seixanta-un cèntims (270,61 €, IVA inclòs) en concepte de publicitat.
L’Ajuntament es compromet al pagament de les mateixes mitjançant re- posició de fons en un termini màxim de 30 dies, en un dels números de compte que Hermes detallarà a les corresponents factures.
Setena. Per totes les qüestions que es puguin derivar d’aquest contracte, ambdues parts se sotmeten als Jutjats i Tribunals de Girona.
Vuitena. Conformes amb els punts anteriors, ambdues parts signen aquest conveni per duplicat, amb un sol efecte, en el lloc i la data indicats en l’encapçalament del document.
A proposta del regidor delegat de Comunicació,
La Junta de Govern Local, en virtut de les facultats que té delegades per decret d’Alcaldia 339/2021, de 4 d'octubre, i per unanimitat dels assistents, acorda aprovar el contingut del conveni esmentat i autoritzar l’alcaldessa per signar-lo.


CULTURA
	Expedient 2317/2021. Festa de Sant Antoni Abat, 22 i 23 de gener de 2022

	Favorable
	Tipus de votació: unanimitat

	Vista la sol·licitud presentada i subscrita per Sara Vilches i Comellas, pendonista de la Festa de Sant Antoni Abat 2022, en què demana el que tot seguit es detalla amb motiu de la Festa de Sant Antoni Abat que es durà a terme els dies 22 i 23 de gener de 2022:
· autorització per poder dur a terme la festa
· l'ús de la plaça de l'U d'Octubre i ,en cas de pluja, l'ús de la Sala Polivalent el dia 23 de gener, tot el dia, per dur a terme les activitats infantils
· la col·laboració de la brigada de neteja per a què netegi la plaça de l'U d'Octubre abans de les 12.00 hores del dia 23 de gener
· una connexió al subministrament elèctric a la plaça de l'U d'Octubre el dia 23 de gener, al matí, per dur a terme un concert
· permís per poder realitzar la passejada de ponis per als infants a les proximitats de la Sala Polivalent
· l'ús del Camp del Serra el dia 22 de gener, al matí, per a l'espectacle eqüestre amb la preparació d'una pista d'arena
· un ajut econòmic de 600,00 €, per fer front a les despeses de la preparació de la pista d'arena;
Vist l'informe 617/2021 emès per la Policia Local i a proposta de l'alcaldessa i de la regidora delegada de Governació,
La Junta de Govern Local, en virtut de les facultats que té delegades per decret d’Alcaldia 339/2021, de 4 d’octubre, i per unanimitat dels assistents, acorda concedir el que sol·licita amb la condició que s'han de complir les mesures sanitàries i la normativa que hi pugui haver vigent els dies 22 i 23 de gener de 2022 per a la contenció de la COVID-19 i s’han de fer càrrec d’anar a buscar i retornar el material esmentat i es comunica a la sol·licitant que caldrà concretar els horaris d'obertura i tancament de la Sala Polivalent. Pel que fa a l'ajut econòmic, serà d’un 50% de la despesa corresponent a la preparació de la pista d’arena.


GOVERNACIÓ
	Expedient 36/2022. Concessió gual 

	Favorable
	Tipus de votació: unanimitat

	Vista la sol·licitud en què es demana l'alta de la concessió de la llicència per col·locar un gual d’entrada i sortida de vehicles a la via púbica;
Vist el que disposa l’article 6 de l’ordenança municipal núm. 14 que regula el preu públic per l’entrada de vehicles a través de voreres;
Vist l’informe favorable 14/2022 emès per la Policia Local per a la concessió d'un gual de 5 metres, a l'avinguda dels Trabucaires, 6, i a proposta de la regidora delegada de Governació,
La Junta de Govern Local, en virtut de les facultats que té delegades per decret d’Alcaldia 339/2021, de 4 d’octubre, i per unanimitat dels assistents, acorda:
1. Concedir el gual número 797, un cop pagats els drets corresponents. La taxa vigent per cada gual permanent, és de 12,50 €/ml/any i la placa de gual permanent és de 24,20 € més 1,00 € per cada plaça d'aparcament que excedeixi de 3 places; per tant, l'import a abonar l'any 2022 és de 123,70 €.
2. Comunicar al sol·licitant que l'Ajuntament pintarà l'espai del gual.


	Expedient 2411/2021. VOX Lleida – instal·lació d'una carpa informativa

	Desfavorable
	Tipus de votació: unanimitat

	Vista la sol·licitud presentada i subscrita per Josep Maria Mirada i Profitós, en nom de Vox Lleida, en què demana permís per ocupar la via pública, amb una taula informativa a la Plaça del Camp el dia 26 de febrer de 2022, de les 10.00 a les 13.00 hores;
Vist l'informe 7/2022 emès per la Policia Local i a proposta de la regidora delegada de Governació,
La Junta de Govern Local, en virtut de les facultats que té delegades per decret d’Alcaldia 339/2021, de 4 d’octubre, i per unanimitat dels assistents, acorda comunicar al sol·licitant que no es pot atendre la seva sol·licitud ja que la plaça del Camp estarà ocupada pels actes del Carnaval. Així doncs, per falta d’espai, no es podran col·locar en l’indret que sol·liciten, com tampoc en cap carrer ni espai públic dins el nucli antic i circumval·lació de les muralles per la mateixa circumstància.


	Expedient 26/2022. Autorització per instal·lar una barra, uns focs i música a l’exterior del bar situat a la plaça Major, durant el Carnaval de Solsona 2022

	Favorable
	Tipus de votació: unanimitat

	Vista la sol·licitud presentada i subscrita per un bar, en què demana autorització per instal·lar una barra, uns focs i música a l’exterior del bar situat a la plaça Major, del 22 de febrer al 3 de març, durant el Carnaval de Solsona;
Vist l’informe 9/2022 emès per la Policia local i a proposta de la regidora delegada de Governació,
La Junta de Govern Local, en virtut de les facultats que té delegades per decret d’Alcaldia 339/2021, de 4 d'octubre, i per unanimitat dels assistents, acorda concedir l’autorització sol·licitada, un cop pagades les taxes corresponents i condicionada a la situació sanitària del moment i a la normativa que hi pugui haver vigent durant el Carnaval  i al fet que es faci responsable de la neteja de la brutícia que, a causa de la barra esmentada, es pugui produir pels voltants. També es condiciona al fet que la ubicació de la barra i l’ocupació de l’espai deixi lliure l’entrada de l’edifici d’habitatges contigu, que l’activitat no generi queixes dels veïns, per sorolls o molèsties similars i que la sol·licitant respongui amb immediatesa i col·laboració als requeriments de la Policia Local.


	Expedient 60/2022. Diligències número 39088/2022 AT PLSOLSONA

	Favorable
	Tipus de votació: unanimitat

	Vista la sol·licitud presentada i subscrita per una ciutadana, en què demana un certificat o un informe emès per la Policia Local on es faci constar els fets ocorreguts durant la nit del 17 al 18 de desembre de 2021 a una discoteca;
A proposta de la regidora delegada de Governació,
La Junta de Govern Local, en virtut de les facultats que té delegades per decret d’Alcaldia 339/2021, de 4 d’octubre, i per unanimitat dels assistents, acorda notificar a la sol·licitant que pot recollir les diligències número 39088/2022 AT PLSOLSONA emeses per la Policia Local a l'OAC de l'Ajuntament, un cop pagats els drets corresponents que ascendeixen a la quantitat de 32,00 €.


PERSONAL
	Expedient 38/2022. Permís per formació

	Favorable
	Tipus de votació: unanimitat

	Vista la sol·licitud presentada per una treballadora municipal en què sol·licita permís per formació per assistir al curs "7a Jornada d'actualització de l'administració local", organitzada pel Col·legi de Secretaris, Interventors i Tresorers d'Administració Local de Barcelona, amb un cost de 120,00 € i que s'impartirà en modalitat en línia el dia 3 de febrer de 2022, de les 9.00 a les 13.30 hores, amb un total de 4,5 hores;
Vist el que estableix el pacte-conveni de l'Ajuntament de Solsona a l'article 10;
A proposta del regidor delegat d'Administració,
La Junta de Govern Local, en virtut de les facultats que té delegades per decret d’Alcaldia 339/2021, de 4 d'octubre, i per unanimitat dels assistents, acorda aprovar la sol·licitud presentada, autoritzar el cost del curs i les hores de formació coincidents amb la jornada laboral. Cal registrar al sistema de control horari una incidència de formació a l'inici de la sessió i una entrada a l'hora que acabi. Una vegada finalitzada la formació caldrà fer arribar el certificat corresponent.


	Expedient 41/2022. Permís per formació

	Favorable
	Tipus de votació: unanimitat

	Vista la sol·licitud presentada per una treballadora municipal, en què sol·licita permís per formació per assistir al curs "Jornada sobre la Llei de pressupostos generals de l'Estat per a l'any 2022", organitzada per Escola d'Administració Pública de Catalunya i que s'impartirà en modalitat en línia el dia 17 de gener de 2022, de les 9.15 a les 11.30 hores, amb un total de 2,25 hores;
Vist el que estableix el pacte-conveni de l'Ajuntament de Solsona a l'article 10;
A proposta del regidor delegat d'Administració,
La Junta de Govern Local, en virtut de les facultats que té delegades per decret d’Alcaldia 339/2021, de 4 d'octubre, i per unanimitat dels assistents, acorda aprovar la sol·licitud presentada i autoritzar les hores de formació coincidents amb la jornada laboral. Cal registrar al sistema de control horari una incidència de formació a l'inici de la sessió i una entrada a l'hora que acabi. Una vegada finalitzada la formació caldrà fer arribar el certificat corresponent.


URBANISME
	Expedient 1698/2021. Llicència constitució en règim de propietat horitzontal 

	Favorable
	Tipus de votació: unanimitat

	Vista la sol·licitud de llicència per a la constitució en règim de propietat horitzontal d’un edifici preexistent situat al carrer de les Lices;
Vist l'informe emès pels Serveis Tècnics Municipals de 11 de gener de 2022, i a proposta de l’alcaldessa i de la regidora delegada d’Urbanisme,
La Junta de Govern Local, en virtut de les facultats que té delegades per decret d'Alcaldia 339/2021, de 4 d’octubre, i per unanimitat dels assistents, acorda:
1. Concedir la llicència de divisió horitzontal de l’actual finca registral 43/8 en les entitats i usos següents:
Entitat 1
Ús
Sup. construïda
Sup. útil
Planta baixa
aparcament i traster
85,41 m2
55,36 m2
Planta segona
Terrassa
85,41 m2
Entitat 2
Ús
Sup. construïda
Sup. útil
Planta primera
Habitatge
85.41 m2
66.22 m2
Jardí
jardí privat
103.66 m2
103.66 m2
2. Comunicar a la sol·licitant que caldrà actualitzar les dades cadastrals.


	Expedient 2331/2021. Instal·lar un sistema de captació d'energia solar fotovoltaica d’autoconsum en un habitatge unifamiliar, Ctra. de Manresa

	Favorable
	Tipus de votació: unanimitat

	Vista la sol·licitud presentada i subscrita per una empresa, en què demana llicència per instal·lar un sistema de captació d'energia solar fotovoltaica d’autoconsum en un habitatge unifamiliar situat a la carretera de Manresa;
Vist l'informe emès pels Serveis Tècnics Municipals i a proposta de l’alcaldessa i de la regidora delegada d’Urbanisme,
La Junta de Govern Local, en virtut de les facultats que té delegades per decret d’Alcaldia 339/2021, de 4 d’octubre , i per unanimitat dels assistents, acorda:
1. Concedir la llicència sol·licitada amb les condicions següents:
· Cal aportar el certificat de solidesa de la coberta.
· S'haurà de presentar la documentació requerida a l’article 3 de l’Ordenança reguladora dels sistemes de captació d'energia solar fotovoltaica als terrenys, edificis i construccions, una vegada finalitzada la instal·lació:
· Certificat de direcció i acabament d’obra emès per facultatiu competent que acrediti que els treballs s’han dut a terme d’acord amb la memòria tècnica valorada o el projecte tècnic segons el cas.
· Presentar inscripció a indústria de la modificació de la instal·lació de baixa tensió.
· Una vegada finalitzada la instal·lació s’haurà de presentar un certificat final de la persona instal·ladora de categoria especialista autoritzada i, quan s’escaigui, certificat de direcció i acabament d’obra emès per facultatiu competent que acrediti que els treballs s’han dut a terme d’acord amb la memòria tècnica valorada o el projecte tècnic visat aprovat.
2. Subjectar aquesta llicència als terminis de caducitat previstos en la legislació urbanística catalana que s'especifiquen a continuació:
a) un any per començar les obres,
b) tres anys per acabar-les.


	Expedient 2392/2021. instal·lar un sistema de captació d'energia solar fotovoltaica d’autoconsum en un habitatge unifamiliar

	Favorable
	Tipus de votació: unanimitat

	Vista la sol·licitud de llicència per instal·lar un sistema de captació d'energia solar fotovoltaica d’autoconsum en un habitatge unifamiliar situat al carrer del Serrat d'en Mingo;
Vist l'informe emès pels Serveis Tècnics Municipals i a proposta de l’alcaldessa i de la regidora delegada d’Urbanisme,
La Junta de Govern Local, en virtut de les facultats que té delegades per decret d’Alcaldia 339/2021, de 4 d’octubre , i per unanimitat dels assistents, acorda:
1. Concedir la llicència sol·licitada amb les condicions següents:
· S'haurà de presentar la documentació requerida a l’article 3 de l’Ordenança reguladora dels sistemes de captació d'energia solar fotovoltaica als terrenys, edificis i construccions, una vegada finalitzada la instal·lació:
· Certificat de direcció i acabament d’obra emès per facultatiu competent que acrediti que els treballs s’han dut a terme d’acord amb la memòria tècnica valorada o el projecte tècnic segons el cas.
· Presentar inscripció a indústria de la modificació de la instal·lació de baixa tensió.
· Una vegada finalitzada la instal·lació s’haurà de presentar un certificat final de la persona instal·ladora de categoria especialista autoritzada i, quan s’escaigui, certificat de direcció i acabament d’obra emès per facultatiu competent que acrediti que els treballs s’han dut a terme d’acord amb la memòria tècnica valorada o el projecte tècnic visat aprovat.
2. Subjectar aquesta llicència als terminis de caducitat previstos en la legislació urbanística catalana que s'especifiquen a continuació:
a) un any per començar les obres,
b) tres anys per acabar-les.


La presidenta aixeca la sessió, de la qual, com a secretària actal., estenc aquesta acta.

Vist i plau
La secretària actal.
La presidenta

